ms es ms id fr ms ms id id id id id id id id ms id ms ms id ms id id id ms ms id ms id id ms id id ms id ms id id id id id ms eu id ms sv id ms ms ms id id ms id ms ms id id id id ms ms id ms ms id en ms ms ms id ms id ms ms ms id ms ms ms ms id ms id ms id id id ms id id ms id ms id id id ms id ms id id ms ms id id fi id ms id id id ms id id ms ms ms id id id ms id id ms id id id id id ms ms ms id ms ms id id fr id en ms en ms en ms id id ms ms id ms ms id id ms tr id en fr eo en id ms en en en ms id id id tr id pl id id en id en id ms ms id id ms id id id id id id ms id id id id ms id id ms id id id id id id id id id id ms id ms id id ms id id ms id id ms id kn fi id en id id it ms en id id id tr id kn id tl sv ms sv ms id ms ms id tr id id id sv pt en en en de hu pt en en ms ms it fi hbs_lat ms jv ms it en en is ms ms ms en it en nl fr pl it vi it en en it it en en it sl it it id en en en pt it la en en es cs ms hbs_lat hu ms ms fr jv id tl ms it hbs_lat en en en jv nb id pl nb nb jv fr es nb ms ms ms ms id en en en id hu ms ms ms id en it pt it it id id ms it id hu ceb en it it tr es pt id id ms id ms id id ms ms hu it en es id en hbs_lat pt en id nb en en id hu it id hu ms en en en en it it en pl en it en hbs_lat en en su id it sk id en es it ms en en jv it hu pt it it nb et en id sv en uz cs da da da de oc cs nl da fr sv sv cs cs da da da cs oc cs nl cs cs sv sv en cs da da da cs fr ms id id ms id id eo id id id cs fy da cs sv cs cs sv de oc cs nl cs cs sv sv cs cs da fr cs fr ms es id
Blog Untuk Penyelesaian Masalah Wanita
Bentuk bujur sirih dikatakan sebagai raut wajah paling sempurna dari sudut simetrinya. Justeru ramai mengimpikan raut wajah sebegitu sama ada secara semula jadi mahupun melalui bantuan teknologi kecantikan.
Perkembangan teknologi kecantikan hari ini juga tidak hanya merujuk kepada peralatan (mesin) malah melalui produk-produk kecantikan dengan penemuan formula-formula baru.
Misalnya bagi mereka yang inginkan bentuk muka bujur sirih yang menarik, kini ia bukan lagi angan-angan dengan bantuan Clarins Shaping Facial Lift Lipo-Drain Serum.
Dirumus khas untuk wanita Asia, serum tersebut telah dipertingkatkan menerusi penyelidikan dan pembangunan selama beberapa generasi melalui beberapa penambahbaikan.
Dengan tiga kali tindakan meraut wajah yang lebih mujarab di samping melepaskan lemak berlebihan, Clarins Shaping Facial Lift Lipo-Drain Serum membantu meningkat pengaliran cecair dan mengurangkan kesembapan wajah.
Ini sekali gus mencantikkan bentuk muka dengan menjadikannya lebih terserlah dan terangkat.
Menurut jurucakap Clarins Sdn. Bhd., Winnie Lai, serum tersebut membawa tindakan luar biasa yang menghilangkan bengkak dan kesembapan muka selain secara khusus mensasarkan kepada lima saku lemak (dua pada pipi, dua bawah rahang dan satu bawah dagu) yang memberatkan muka.
"Kelewatan melepaskan bendalir dalam saku lemak ini yang mengumpul lemak berlebihan akan mengakibatkan dagu berlapis.
"Peredaran darah dan limfa yang sihat juga penting untuk membantu pelepasan lemak secara optimum,'' ujarnya ketika menerangkan cara penggunaan produk tersebut di Spa Kulit Clarins di Bangsar, Kuala Lumpur baru-baru ini.
Tambah beliau, dua inovasi utama dalam Shaping Facial Lift Lipo-Drain Serum digabungkan dengan ekstrak tumbuhan semula jadi yang sangat mujarab iaitu bunga butang biru dan baccharin.
Katanya, kedua-dua bahan tersebut adalah ramuan penting yang dipatenkan di mana bunga butang biru bertindak dengan kuat untuk mengurangkan lemak dengan merombak sekatan protein di sekeliling vakuol lipid yang mengehadkan pengeluaran enzim pelepas lemak.
Manakala baccharin pula merupakan ramuan eksklusif bagi membantu kesan raut wajah yang tahan lama dengan mengehadkan transformasi praadiposit (sel dorman yang tidak menyimpan lemak).
Dicatat oleh NRK di 9:08 PG Tiada ulasan:
Label: bentuk muka bujur sirih
Rawatan LVR Bantu Mengembalikan ‘Dara’
Proses melahirkan anak serta penuaan semula jadi sememangnya akan memberi kesan kepada otot dan ligamen sekitar vagina atau faraj wanita.
Pengalaman yang begitu istimewa itu walaupun sentiasa dinanti-nantikan oleh pasangan suami isteri tetapi ia sedikit sebanyak memberi kesan kurang baik kepada mereka yang sentiasa mementingkan hubungan intim.
Vagina yang semakin lemah dan longgar dengan kekenduran otot serta ligamen di sekeliling lantai pelvik sememangnya boleh memberi kesan kepada kepuasan ketika menjalin hubungan seksual.
Keadaan ini dipanggil vagina relaxation dan menyebabkan wanita tidak lagi mendapat kepuasan seks seperti dulu.
Antara simptom lain yang turut dialami akibat masalah ini ialah stress urinary incontinence (SUI) iaitu keadaan di mana seseorang itu tidak dapat mengawal pengeluaran air kencing, hilang fungsi kawalan dan penurunan keinginan seksual.
Lazimnya, wanita pada usia muda memiliki struktur tubuh yang ketat dan kemas.
Namun, perubahan akan berlaku selepas melahirkan anak kerana otot dan ligamen sekitar vagina atau faraj akan mengendur.
Bagaimanapun, ia mungkin boleh kembali kepada keadaan normal tetapi memerlukan jangka masa yang lama.
Situasi ini yang menghantui segelintir wanita kerana takut tidak mendapatkan kepuasan seks terutamanya ketika usia semakin meningkat dan bakal menempuh alam menopaus.
Selain itu, ia juga menyebabkan hilangnya kawalan pundi kencing terhadap air kencing setiap kali bersin atau ketawa.
Mungkin disebabkan itu, ramai wanita yang ingin berusaha mengembalikan ‘dara’ dengan pelbagai kaedah rawatan tradisional atau moden.
Rawatan Laser Vaginal Rejuvenation (LVR) misalnya dikatakan mampu memulih keadaan otot serta kekuatan faraj wanita yang telah bersalin.
Rawatan yang diasaskan oleh Pengasas Institut LVR, Dr. David Matlock dari Beverly Hills, Los Angeles, Amerika Syarikat merupakan rawatan moden menggunakan mesin yang canggih dengan kaedah laser.
Di Malaysia, Pakar Sakit Puan dan Kecantikan, Pusat Perubatan Roopi, Datuk Dr. Melagar Singh Roopi berkata, teknologi LVR boleh membantu wanita yang mengalami masalah kekenduran otot vagina terutama selepas bersalin atau akibat peningkatan usia.
“Rawatan ini boleh meningkatkan tahap kesihatan seksual di kalangan wanita. Ia dapat mengatasi dilema wanita dalam mendapatkan kepuasan seks,” katanya.
Dr. Melagar memberitahu, pembedahan ini menggunakan laser dan tidak melibatkan penggunaan jarum hingga mengakibatkan pendarahan. Ia mengambil masa satu hingga dua jam.
Katanya, umumnya, pesakit yang bekerja boleh kembali ke pejabat selepas dua hingga lima hari rawatan bergantung kepada keadaan pesakit.
“Secara tidak langsung rawatan ini mampu mengurangkan diameter luar dalam vagina, sekali gus meningkatkan dan menguatkan rangsangan vagina.
Bagi mereka yang ingin mengetahui rawatan LVR boleh berkunjung ke Pusat Perubatan Roopi di 86, Jalan Haji Eusoff, Kompleks Damai, Kuala Lumpur atau menghubungi 03-4042 3766.
* Prosedur pembedahan ke atas pesakit luar yang hanya mengambil masa lebih kurang satu jam.
* Sebagai pelopor dalam teknik yang unggul ini, sesuatu yang paling mengujakan ialah ia mampu pulih dalam tempoh yang cepat dan wanita yang menjalani rawatan boleh kembali melakukan rutin harian selepas melakukan prosedur tersebut.
* Masa sembuh yang singkat dan selamat.
* Rawatan untuk wanita melepasi usia melahirkan anak.
Dicatat oleh NRK di 9:17 PG Tiada ulasan:
Label: dr melagar, kembali dara, rawatan lvr
Kesukaran untuk hamil bukan semestinya disebabkan oleh faktor kaum wanita sahaja tetapi juga kaum lelaki. Hampir 30-40 peratus infertiliti disebabkan oleh faktor lelaki. Walaupun lelaki dapat terus menjadi "produktif" pada usia yang lebih lanjut tidak bermakna mereka lebih subur. Ramai lelaki mengalami masalah disfungsi seksual seperti ejakulasi pra-matang, kegagalan ereksi dan sebagainya.
Terdapat juga kaum lelaki yang mempunyai kualiti atau kuantiti sperma yang rendah akibat faktor genetik, merokok, meminum minuman keras dan mengamalkan gaya hidup yang tidak sihat. Jangkitan pada kelenjar testis dan saluran yang membawa sperma boleh menyebabkan infertiliti. Seperti juga wanita, kaum lelaki juga boleh mengalami infertiliti jika menerima ubat-ubat kemoterapi ataupun radioterapi.
Hampir 25 peratus kes kegagalan menimang cahaya mata adalah disebabkan oleh faktor-faktor yang tidak dapat dikesan oleh kaedah moden. Ini mungkin disebabkan kita belum mempunyai cukup teknologi untuk mengesan punca-puncanya. Dijangkakan peratusan itu akan menurun dari masa ke semasa apabila teknik pengesanan dan teknologi perubatan kita bertambah baik.
Hampir 80 peratus infertiliti boleh dirawat jika pasangan i berjumpa doktor yang bertauliah dan mendapatkan rawatan lengkap. Peluang untuk sembuh akan menjadi lebih sukar jika tempoh infertiliti dibiarkan bertahun-tahun ataupun jika usia pasangan wanita melebihi 35 tahun.
Bagi wanita yang berusia 35 tahun ke atas, mereka digalakkan mendapatkan rawatan setelah enam bulan berkahwin. Samada setahun atau enam bulan perkahwinan, apa yang penting mereka sudah mencuba dengan melakukan hubungan seks sekurang-kurangnya tiga kali seminggu. Ini disebabkan kaum wanita diketahui hanya subur sekali pada setiap bulan dan jika hubungan seks tidak dilakukan secara kerap , maka kemungkinan untuk hamil juga akan menjadi lebih rendah. Ramai di kalangan pasangan gagal menangani masalah infertiliti hanya kerana jarang melakukan hubungan seks samada akibat dari tinggal berjauhan, kesibukan ataupun kurang kefahaman mengenai proses reproduksi.
Apabila membuat keputusan untuk bertemu dengan doktor , sila pastikan doktor tersebut adalah doktor sakit puan ataupun doktor ginekologi. Pasangan perlu berjumpa dengan doktor untuk pemeriksaan dan ujian-ujian lanjut.
Di antara kaedah-kaedah bantuan reproduktif yang terdapat di Malaysia adalah Pemanian beradas ( Intrauterine insemination), Invitro-Fertilization (IVF) dan ICSI ( Intracytoplasmic Sperm Injection). Tidak semua pasangan sesuai menjalani kaedah rawatan bantuan reproduktif. Mereka perlu menjalani ujian serta pemeriksaan rapi oleh pakar perubatan reproduktif sebelum dibenarkan menjalani rawatan yang sangat kompleks.
Pasangan juga mesti mengamalkan gaya hidup yang sihat termasuk menjaga kebersihan diri. Langkah-langkah pencegahan jangkitan penyakit dan menjauhkan diri daripada terdedah kepada toksin-toksin sama ada di dalam makanan, minuman dan juga alam sekitar akan dapat memperbaiki kesuburan. Mengamalkan senaman secara tetap dan menjauhkan diri daripada merokok dan meminum minuman keras juga merupakan amalan yang sangat dituntut bagi meningkatkan kesuburan diri.
Sehubungan itu, dalam usaha mendedahkan masyarakat kepada masalah infertiliti dan rawatan, Utusan Publications & Distributors Sdn Bhd (UP&D) mengambil inisiatif menganjurkan Seminar Kesihatan: Reproduksi Manusia & Rawatan Infertiliti pada 5 Ogos 2010 di Hotel Grand Season, Jalan Pahang. Seminar ini turut mendapat kerjasama Lembaga Penduduk dan Pembangunan Keluarga Negara (LPPKN).
Bagi yang berminat boleh hubungi Nurul Wahida atau Rozaini di talian 03-9285 6577 untuk keterangan lanjut.
Dicatat oleh NRK di 10:22 PG 1 ulasan:
Label: dr mohd rushdan md noor, mandul
Sabtu, 24 Julai 2010
Risiko Penyakit Wanita Berumur
Menjadi tua adalah hakikat yang perlu dilalui oleh setiap wanita di muka bumi ini. Ia merupakan satu proses semula jadi dalam kitaran hidup manusia.
Kedutan pada wajah, hilang keanjalan kulit dan rambut ditumbuhi uban sememangnya tidak mampu dielak, namun apalah sangat proses penuaan tersebut jika dibandingkan dengan rasa sihat dan bebas daripada sebarang penyakit pada usia 'subsidi' tersebut.
Cara yang baik untuk terus sihat dan cergas, walaupun usia telah meningkat, adalah dengan menjaga badan dan fikiran supaya selalu aktif. Apa yang penting bagi seorang wanita ialah menjadi sihat dan kekal cantik pada kelas usianya tanpa sebarang penyakit.
Bagaimanapun, kebanyakan wanita berkerjaya sering mengabaikan kesihatan diri sendiri kerana terlalu menumpukan kepada kerja, pasangan dan anak-anak. Amat menyedihkan apabila penyakit yang dihidapi dikesan terlalu lambat dan rawatan agak sukar untuk memulihkan keadaan seperti dulu.
Pokoknya, pilihan terletak pada tangan kita kerana pengesanan awal mampu merubah kehidupan kepada yang lebih baik, bak kata pepatah, 'tepuk dada tanya selera.'
Memahami Isu Kesihatan Wanita
Pepatah 'mencegah lebih baik daripada merawat' memang bertepatan dengan apa yang ingin diuar-uarkan dalam bengkel kesihatan wanita bertajuk Timeless Women, anjuran Weber Shandwick yang disokong oleh Novartis ini.
Dalam membicarakan penyakit serius wanita, terdapat empat peringkat umur yang harus difahami wanita, suami dan anak-anak.
Keempat-empat peringkat ini ialah 18 hingga 30 tahun; 30 hingga 50 tahun; 50 hingga 70 tahun; dan 70 tahun ke atas. Kategori umur masing-masing mempunyai risiko penyakit yang berbeza.
Pakar Perunding Kanan Obstetrik dan Sakit Puan, Datuk Dr. Nor Ashikin Mokhtar berkata, bagi golongan ibu, terdapat enam penyakit yang sering dihidapi iaitu kanser payu dara, kanser pangkal rahim atau serviks, menopaus, serangan jantung, kehamilan dan osteoporosis.
"Kanser payu dara masih menjadi penyakit utama wanita di seluruh dunia. Ujian mamogram amat disarankan kepada wanita berusia 50 tahun ke atas, bagaimanapun wanita yang mempunyai sejarah ahli keluarga menghidapi kanser payu dara dinasihatkan menjalani ujian ini pada usia antara 40 ke 49 tahun," ujarnya ketika menyampaikan taklimat pada bengkel bertajuk Timeless Woman di Hotel Hilton, Petaling Jaya, baru-baru ini.
Dr. Nor Ashikin berkata, selain mamogram, kaedah pemeriksaan payu dara sendiri (BSE) membantu wanita mengesan keganjilan pada payu dara mereka.
"Gejala utama yang dialami oleh pesakit adalah kehadiran ketumbuhan, disusuli dengan lelehan yang keluar dari puting, kadang kala mengandungi darah. Jika ada benjolan, segera berjumpa doktor bagi mendapatkan pemeriksaan lanjut. Usah tunggu benjolan menjadi sakit kerana risiko penyakit bertambah buruk sangat tinggi," ujar Pengasas dan Pengarah Eksekutif Primanora.
Satu lagi penyakit yang digeruni wanita ialah kanser pangkal rahim. Perangkaan yang dikeluarkan oleh Pejabat Pendaftaran Kanser Kebangsaan menunjukkan kanser tersebut merupakan kedua tertinggi dengan jumlah 12.9 peratus atau 20 kes daripada 100,000 penduduk.
Dr. Nor Ashikin berkata, kanser kedua pembunuh wanita ini semakin berisiko seiring dengan penambahan usia seseorang wanita.
"Wanita yang melakukan seks pada usia muda atau mempunyai ramai pasangan dan tidak mempunyai perlindungan ketika mengadakan seks, berisiko tinggi untuk menghidapi penyakit ini," katanya.
Dr. Nor Ashikin berkata, barah yang disebabkan oleh kuman human papiloma virus (HPV) ini boleh berada dalam tubuh seorang wanita dari berbulan hingga bertahun-tahun lamanya hinggalah ia bertukar menjadi sel barah.
"Gejala seperti pendarahan selepas melakukan hubungan seks adalah petanda barah ini. Ada masanya, pendarahan tersebut berlarutan hingga menyebabkan anemia atau penyakit kurang darah.
"Simptom lain adalah seperti kesukaran bernafas, mudah penat dan berbau busuk pada vagina. Jika simptom tersebut berterusan ia boleh melarat pada pundi kencing dan seterusnya mengakibatkan kencing berdarah," jelasnya.
Dr. Nor Ashikin menyarankan wanita yang aktif dalam hubungan seks agar menjalani ujian pap smear yang boleh mengesan sel tidak normal yang mungkin boleh menjadi punca kanser.
Dr. Nor Ashikin menambah, kesihatan organ reproduktif harus dipandang serius oleh setiap wanita kerana pengabaiannya mampu merosakkan kemampuan wanita dalam menjalani seksual yang sempurna.
Dengan pendedahan secukupnya, seorang ibu boleh mula membawa anak perempuannya melalui pemeriksaan pakar ginekologi selepas tiga tahun dia mengalami haid yang pertama.
Pemantauan kesihatan organ reproduktif ini boleh mengenalpasti dan mengesan sekiranya berlaku sesuatu keganjilan pada organ tersebut.
Tidak ketinggalan, seorang ibu yang meningkat usia, akan melalui fasa menopaus. Ia satu proses semula jadi dan penting dalam kehidupan setiap wanita.
"Setiap bayi perempuan yang dilahirkan telah mempunyai beberapa jumlah telur dalam ovarinya. Ovari mengeluarkan hormon estrogen dan progesteron yang juga merangsang penghasilan haid dan kesuburan.
"Apabila usia meningkat, ovari tidak lagi mengeluarkan telur dan pengeluaran hormon turut terhenti, ketika inilah dikatakan proses menopaus berlaku," jelasnya.
Dr. Nor Ashikin berkata, menopaus adalah proses yang berlaku secara perlahan-lahan dan diiringi beberapa gejala seperti selaran kepanasan, perubahan emosi, kekeringan dan sukar tidur malam.
"Wanita yang telah menopaus selama beberapa tahun berkecenderungan menghidapi penyakit osteoporosis, masalah jantung, lemah pundi kencing, lemah daya ingatan, hilang keanjalan kulit dan otot serta masalah penglihatan," katanya.
Wanita mesti bersedia menghadapinya dan mengambil langkah proaktif untuk mengelakkan penyakit yang berkaitan dengan proses selepas menopaus.
Selain penyakit yang melibatkan organ wanita, Dr. Nor Ashikin memberitahu, wanita juga berisiko menghidap serangan jantung.
Sakit jantung menjadi faktor utama kematian lelaki dan wanita di seluruh dunia termasuk 22.5 peratus penyebab kematian wanita Malaysia ialah sakit jantung.
"Apabila wanita mencapai umur 50 tahun, dia mudah diserang sakit jantung. Wanita yang mengalami menopaus, peningkatan umur, sejarah keluarga, merokok, kandungan kolestrol yang tinggi dan kurang aktiviti fizikal berisiko menghidap menyakit ini," jelasnya.
Bagi menjaga kesihatan jantung, wanita perlu mengurangkan atau menjauhi asap rokok, menjaga berat badan, bersenam sekurang-kurangnya 30 hingga 40 minit untuk lima kali seminggu, berdiet dan merawat atau kawal aras gula dalam darah (diabetes), kolestrol dan tekanan darah.
Oleh Noor Fazrina Kamal
Dicatat oleh NRK di 11:28 PG 1 ulasan:
Label: Artikel Kesihatan, dr nor ashikin mokhtar (datuk)
Jumaat, 23 Julai 2010
Pentingnya Kesihatan Pada Wanita
Wanita lebih-lebih lagi yang bergelar ibu atau isteri cenderung memberi lebih keutamaan kepada anak dan suami dalam pelbagai perkara termasuk soal kesihatan berbanding dirinya sendiri.
Kepentingan dan kesihatan diri sendiri biasanya pada kedudukan terakhir dalam senarai hidup mereka semata-mata demi mendahulukan suami dan anak-anak.
Sedangkan, disedari atau tidak kesejahteraan keluarga secara keseluruhan sebenarnya banyak bergantung kepada tahap kesihatan si ibu kerana dengan tubuh badan yang sihat, baru mereka dapat menjaga orang lain begitu juga sebaliknya.
Menurut pengasas dan Pengerusi Eksekutif Pusat Perubatan PrimaNora (PMC), Datuk Dr. Nor Ashikin Mokhtar, tiada gunanya harta dan kekayaan yang melimpah ruah sekiranya semua nikmat itu tidak dapat dinikmati apabila diri kita berada dalam keadaan tidak sihat dan diserang pelbagai penyakit.
Justeru itu, jelasnya, biar bagaimana sibuk sekalipun, kaum wanita perlu mengutamakan kesihatan mereka.
Katanya lagi, kebahagiaan sesebuah keluarga juga boleh terancam sekiranya ibu dan isteri tidak dapat menjalankan tugas dan tanggungjawab mereka kerana sentiasa tidak sihat.
"Jika golongan wanita sentiasa kurang sihat, bagaimanakah golongan ini akan dapat melahirkan sebuah institusi keluarga yang sihat serta memainkan peranan sebagai pengurus dalam rumahtangga,'' ujarnya ketika menyampaikan ceramah bertajuk Kesihatan Wanita di Seminar PrimaNora Cares untuk Wanita anjuran bersama Pusat Perubatan PrimaNora dan Utusan Karya Sdn. Bhd. (UKSB) baru-baru ini.
Menurut Dr. Nor Ashikin, kita sendiri perlu sedar betapa kesihatan diri itu penting dan mengetahui bahawa menjaga kesihatan tidak sahaja bermakna kita berusaha mengelak dari penyakit berbahaya seperti barah. Ia sebenar lebih daripada itu.
Malah jelasnya , untuk memastikan bahawa golongan wanita benar-benar sihat, pemeriksaan kesihatan juga perlu dilakukan secara berkala dan tidak menunggu sehingga benar-benar perlu sahaja.
Mengakui wanita adalah insan yang paling penting dalam kesejahteraan keluarga seharusnya mereka perlu mengelak daripada pelbagai penyakit biasa yang lain seperti penyakit darah tinggi, kencing manis, ostereoporosis dan sebagainya bagi memperoleh kehidupan yang sihat.
"Golongan wanita perlu menjaga pemakanan dan memastikan makanan yang seimbang, melakukan senaman harian untuk menyihatkan tubuh badan dan melakukan aktiviti-aktiviti yang dapat menyihatkan diri dan juga minda," jelasnya.
Seminar yang bermula dari pukul 8 pagi itu disertai lebih 400 wanita di sekitar ibu kota dan para peserta seminar turut mengambil kesempatan menjalani pemeriksaan kesihatan seperti ujian darah.
Seminar tersebut turut mengajar para peserta cara mengatasi tekanan, rahsia kecantikan dan kesihatan wanita, pemakanan seimbang semasa kehamilan serta rahsia mengekalkan hubungan rumahtangga.
Seorang lagi penceramah yang turut serta dalam seminar tersebut ialah Perunding PMC, Prof. Datuk Dr. Aminuddin Ahmad yang turut berkongsi mengenai Mengimbangi Tekanan.
Menurut Dr. Aminuddin, setiap penyakit ada penawarnya, begitu juga dalam menghadapi tekanan, pasti ada jalan penyelesaiannya.
Tegasnya, memandangkan dunia pekerjaan memang memberi pengaruh yang cukup hebat dalam kehidupan. Apa tidaknya, satu pertiga daripada kehidupan seharian diluangkan di tempat kerja.
Tekanan disebabkan pekerjaan merupakan interaksi kompleks di antara persekitaran di tempat kerja, personaliti dan reaksi tubuh badan serta mental seseorang.
Malah, persekitaran pekerjaan juga memberikan desakan dan tekanan tertentu yang merangsang tindak balas individu secara mental dan fizikal.
Tekanan ini, akuinya, akan memberi impak terhadap kesihatan psikologi dan fisiologi seseorang individu sekiranya ia tidak dikawal dengan metodologi yang tepat.
Banyak implikasi negatif akan berlaku apabila seseorang tidak dapat mengawal tekanan kerjanya. Panas baran, murung, gelisah, kelesuan, sentiasa rasa bersalah, ketakutan, dan hilang tumpuan adalah antara kesannya.
Kadang kala, ada di kalangan kita yang mencari jalan singkat dan salah dalam mengatasi tekanan.
Malah tegasnya, ada juga berlaku kes-kes di mana individu yang tertekan di tempat kerja melepaskan tekanan di rumah yang mewujudkan pula masalah rumahtangga seperti pertengkaran dengan pasangan hidup, mendera anak, dan sebagainya.
Sebagai seorang Muslim, beliau menegaskan, kita perlu sedar bahawa kaedah terbaik menangani tekanan kerja sebegini adalah dengan berpegang erat kepada ajaran dan syariat Islam.
"Islam telah menetapkan bahawa seseorang yang menghadapi tekanan dan kesusahan perlulah bersabar, tenang, sentiasa rasional dan yakin dengan ketentuan Allah SWT.
"Bahkan, amalan hidup sihat perlu dijadikan amalan hidup kita, supaya kesihatan sentiasa wujud di dalam diri dan keluarga kita.
"Di dalam era persaingan kini, kesihatan menjadi tunjang utama kepada kejayaan kita. Jika tidak sihat, tiada satu kerja pun dapat dilaksanakan dengan baik," katanya.
Oleh : Zuhayati Yazid
Dicatat oleh NRK di 9:56 PG 3 ulasan:
Label: Artikel Kesihatan, dr nor ashikin mokhtar (datuk)
Khamis, 22 Julai 2010
Senggugut Tak Semestinya Tidak Subur
Adakah benar jika seseorang yang mengalami senggugut dan mengambil ubat senggugut setiap bulan berisiko untuk sukar mendapat anak apabila berkahwin kelak?
Saya kurang jelas dengan makna soalan anda. Adakah anda bermaksud senggugut peringkat teruk (sehingga perlu mengambil ubat) berisiko sukar hamil ataupun adakah anda maksudkan ubat senggugut jika diambil boleh menyebabkan sukar hamil?
Bagaimanapun, penerangan am di bawah dapat dijadikan panduan.
Senggugut sering dikaitkan dengan masalah kesuburan, namun sebenarnya ia tidak semestinya begitu. Terdapat satu penyakit (endometriosis) yang sering dikaitkan dengan senggugut, ia juga tidak semestinya begitu.
# Endometriosis tidak semestinya berkait dengan masalah kesuburan. Terdapat wanita yang mengalami endometriosis teruk tetapi tidak mempunyai masalah kesuburan malah melahirkan ramai zuriat.
Malah ada wanita yang dikesan mempunyai endometriosis hanya sewaktu pembedahan melahirkan anak.
# Bagaimanapun, kajian mendapati wanita yang mengalami endometriosis peringkat teruk lebih mengalami kesukaran hamil, namun seperti yang dinyatakan di atas ia tidak semestinya begitu.
Bagi endometriosis peringkat sederhana dan peringkat ringan, tiada kaitan antara endometriosis dengan kesukaran hamil.
# Endometriosis boleh menyebabkan senggugut, namun ia tidak semestinya begitu. Ada wanita yang mempunyai endometriosis tetapi tiada senggugut. Sebaliknya ada wanita yang tidak mengalami senggugut, tetapi didapati mempunyai endometriosis.
# Jika adapun, tahap keterukan senggugut tiada kaitan langsung dengan tahap keterukan endometriosis. Ada wanita yang tiada atau hanya mengalami sedikit senggugut tetapi didapati mempunyai endometriosis peringkat teruk. Begitu juga sebaliknya.
# Tahap keterukan endometriosis bukanlah ditentukan oleh simptom (contohnya keterukan senggugut atau sakit pelvis), pemeriksaan fizikal atau ujian ultrabunyi, tetapi hanya dapat dibuat secara lengkap melalui penilaian secara langsung (iaitu pembedahan) ke atas keseluruhan organ yang terbabit.
# Senggugut juga boleh disebabkan oleh penyakit lain, tidak semestinya endometriosis saja.
Dicatat oleh NRK di 8:24 PG 1 ulasan:
Label: Dr Adilah Ahmat, Endometriosis, senggugut
Rabu, 21 Julai 2010
Buang Tiub Fallopio Tak Ganggu Haid
Saya berusia 35 tahun dan ada dua anak. Sebelum ini saya pernah hamil luar rahim dan sudah pun dibuang sebelah kanan.
Selepas setahun pembedahan itu, saya hamil, tetapi keguguran. Masalahnya, selepas saya keguguran, haid tidak teratur dan dalam sebulan, dua kali saya didatangi haid hingga ke hari ini. Adakah masalah itu menyebabkan saya tidak boleh hamil?
Saya andaikan anda dulu mengalami kandungan luar rahim di dalam tiub fallopio kanan (kandungan luar rahim boleh berada di mana saja termasuk di dalam tiub fallopio, tempat yang paling kerap). Anda dinasihatkan mendapatkan maklumat lanjut daripada doktor yang melakukan pembedahan terbabit mengenai keadaan organ pelvis anda yang dapat dilihat sewaktu pembedahan itu, sama ada anda mempunyai penyakit endometriosis, PID dan seumpamanya.
Bagaimanapun, sekiranya benar anda hamil selepas itu (walaupun keguguran), ini membuktikan tiub fallopio kiri anda masih tidak tersumbat dan berfungsi. Walaupun dengan satu tiub saja, anda masih berpeluang untuk hamil sekiranya tiub itu berfungsi elok. Namun, dijangka peluang hamil tidaklah setinggi sebelumnya kerana pada setiap bulan, lazimnya hanya sebelah saja ovari (sama ada ovari kanan ataupun ovari kiri) yang mengalami ovulasi. Sekiranya ovulasi dalam bulan itu berlaku dari ovari kanan, maka peluang anda untuk hamil tipis memandangkan kini tiub fallopio kanan sudah tiada lagi.
Haid yang tidak teratur mungkin berpunca daripada faktor lain, bukannya disebabkan oleh pembedahan terbabit. Ramai yang menyangka sekiranya tiub fallopio dibuang (satu atau kedua-duanya) maka haid juga boleh terganggu, ini tidak benar.
Eloklah anda mendapatkan rawatan doktor. Pada usia anda kini, kesuburan wanita juga dijangka semakin menurun.
Dicatat oleh NRK di 8:35 PG Tiada ulasan:
Label: Dr Adilah Ahmat, tiub fallopio
Selasa, 20 Julai 2010
Saya pernah beberapa kali mengalami jangkitan saluran kencing dan masalah wanita seperti keputihan berlebihan. Walaupun ia berkesan selepas rawatan, namun ia kerap kali berulang. Adakah suplemen tambahan yang selamat untuk meringankan masalah ini?
Antara langkah yang boleh diamalkan untuk mengurangkan risiko jangkitan adalah meningkatkan amalan kebersihan termasuk pakaian dalam wanita, kebersihan bahagian sulit sebelum dan selepas hubungan intim serta mengurangkan pengambilan makanan bergula dan manis. Pengambilan air putih yang banyak juga digalakkan untuk melancarkan pembuangan air kencing sekali gus menyingkirkan kekotoran.
Banyak kajian klinikal menunjukkan bahawa pengambilan probiotik memberi kesan positif dalam menangani masalah ini. Antaranya adalah probiotik dari strain Lactobacillus GR-1 and Lactobacillus RC-14 yang didapati terbukti secara klinikal membantu memulihkan mikroflora dalam faraj yang seterusnya mengurangkan masalah urogenital wanita seperti jangkitan pada saluran kencing, jangkitan kulat dan yis. Pengambilan secara berterusan akan membantu mengelak jangkitan daripada berulang.
Dicatat oleh NRK di 9:25 PG Tiada ulasan:
Isnin, 19 Julai 2010
Kehamilan dan melahirkan anak dianggap antara pengalaman paling istimewa dan berharga dalam hidup setiap wanita. Dalam tempoh tersebut, bakal ibu bukan sahaja akan mengalami perubahan dari segi mental dan emosi, bahkan juga fizikal.
Menurut pakar urutan dan perbidanan tradisional, Oomi Jannah Abdul Hamid, 55, penjagaan dan rawatan semasa berpantang amat penting bagi memastikan si ibu benar-benar kembali sihat seperti sebelumnya.
Oleh kerana itu, adalah amat penting jika si ibu dapat meneruskan amalan berpantang seperti mengurut, bertungku mahupun memakan jamu sebelum kembali melakukan rutin harian mereka.
Ia bukan sahaja memastikan bentuk badan kembali asal, tetapi juga dapat memulihkan sistem peranakan seseorang wanita.
"Dengan rawatan yang diikuti, ia bukan sahaja dapat menghilangkan tekanan, bahkan sepanjang tempoh itu juga tubuh dapat dimanja," ujarnya yang mempunyai 30 tahun pengalaman dalam bidang urutan.
Tegasnya lagi, amalan berpantang selepas bersalin bukan sahaja menitik beratkan soal pemakanan ibu semata-mata tetapi juga merangkumi penjagaan tubuh badannya secara luaran dan dalaman.
Selain menjaga makan dan minum, proses mengembalikan kesegaran tubuh juga amat penting kerana seorang ibu perlu sentiasa sihat semasa menjaga bayi mereka dan cukup kuat untuk bekerja semula selepas habis berpantang.
Namun kini, ramai yang menganggap amalan berpantang tidak lagi penting dan dianggap remeh.
Malah ada yang menganggap amalan berpantang hanyalah sesuatu yang merugikan.
Tidak dinafikan katanya, amalan-amalan berpantang semakin sukar untuk diterapkan memandangkan faktor mendapatkan seorang penjaga yang berpengalaman dan juga penjagaan yang rumit.
''Berbanding dahulu, mereka begitu mengharapkan bantuan penjagaan daripada si ibu sepanjang tempoh berpantang . Ini kerana si ibu lebih mendalami selok-belok amalan dan budaya berpantang mengikut tradisi turun-temurun.
''Kini, faktor perubahan masa, kesihatan dan usia si ibu mempengaruhi urusan penjagaan si anak. Hakikatnya hari ini mereka terpaksa melupakan amalan tradisi turun-temurun, sebaliknya melakukan perkara-perkara yang dianggap penting sahaja," katanya.
Jelas Oomi lagi, menyedari kekurangan tersebut, dia mengambil inisiatif untuk berkongsi pengetahuan dengan ibu-ibu muda untuk merawat diri dalam tempoh berpantang.
''Biasanya tiga hari selepas bersalin saya mengambil tanggungjawab memberikan khidmat urutan kepada ibu-ibu yang bersalin,'' ujarnya yang turut menjadi tukang urut di kalangan orang kenamaan.
Selain mengurut ibu yang baru bersalin tegasnya, bertangas dengan rempah ratus juga turut dijadikan amalan dalam rawatan yang diamalkan.
Malah wanita yang berasal dari Narathiwat Thailand ini memberitahu, si ibu juga turut diberikan pilis dan cara urutan bagi meletakkan batu merian ke tempat asal.
Selain amalan tersebut, si ibu juga turut diberikan jamu yang dibuat sendiri dengan ramuan-ramuan tersendiri bagi menguatkan lagi kesihatan dalaman seseorang wanita.
Katanya lagi, rawatan tersebut biasanya dilakukan di rumah pelanggan bagi memberikan keselesaan sepenuhnya kepada mereka.
Bagaimanapun, ada juga pelanggan yang datang ke rumahnya yang terletak Kota Damansara untuk mendapatkan rawatan tersebut.
Cerita Oomi lagi, dia mula memberi rawatan dalam urutan ini sejak kecil lagi selepas mewarisi kepakaran tersebut dari nenek moyangnya.
''Kalau urat tegang atau bersimpul, kuis dengan jari pun akan terasa sakit. Kalau urat sudah lembut, tekan kuat-kuat pun tak ada apa-apa," jelasnya berkongsi pengalaman.
''Alhamdulillah, dengan jari ini, saya dapat berkongsi pengetahuan dan mengembalikan kesihatan wanita
''Ia adalah momen yang sangat membahagiakan apabila melihat pelanggan kembali anggun dan sihat selepas diurut,'' ujarnya penuh bangga.
Ceritanya, amalan penting semasa berpantang juga adalah bertungku.
Ini kerana amalan bertungku jika diamalkan selalu boleh membantu mengempiskan perut, menghilangkan garis kesan pembedahan untuk mereka yang baru bersalin dan memulihkan rahim yang jatuh atau 'simpan' batu merian.
Menurut Oomi, rawatan bertungku batu herba ini menggunakan batu sungai yang dipanaskan terlebih dahulu selama setengah jam hingga satu jam di atas api yang sederhana.
Kemudian tungku itu perlu dibalut dengan kain yang telah dilapik dengan daun-daun termasuklah mengkudu dan diletak di atas batu .
''Biasanya, proses bertungku itu dilakukan sambil berbaring dan tungku ditekan perlahan-lahan pada sekitar perut, pangkal paha, berhampiran ari-ari, kaki, telapak kaki dan tumit. Ia dilakukan selama satu jam dari bahagian hadapan hingga ke belakang.
''Jika dilakukan semasa berpantang, darah nifas akan mengalir dengan lancar selepas bertungku. Justeru bertungku adakala diteruskan hingga keluar darah terakhir berwarna seakan-akan putih keperangan,'' terangnya bersungguh .
Katanya, selain memberikan perkhidmatan urutan bagi ibu bersalin dalam pantang urutan tradisional Melayu juga turut diamalkan.
''Ada yang datang minta diurut tangan yang terseliuh, kaki terkehel dan bermacam-macam masalah lagi,'' ujarnya lagi.
Katanya, bahan yang digunakan untuk mengurut cuma minyak yang diadun sendiri dengan ramuan yang tersendiri
Berkongsi pengalaman lagi, Oomi memberitahu, urutan dengan tangan amat berbeza daripada urutan menggunakan mesin.
"Dengan menggunakan tangan, kita akan dapat mencari atau merasa sesuatu urat atau otot bersimpul yang menyebabkan kesakitan kepada pesakit.
"Jadi, melalui urutan tradisi sebegini, kebarangkalian untuk pesakit sembuh adalah lebih tinggi. Namun, ia perlu diurut beberapa kali mengikut kesesuaian," katanya serius.
Dicatat oleh NRK di 2:36 PTG Tiada ulasan:
Jumaat, 16 Julai 2010
Bibir Kemaluan Bayi Seolah-Olah Bercantum
Saya baru saja melahirkan bayi perempuan sebulan lalu. Masalahnya, saya mendapati bibir kemaluan bayi saya melekat seolah-oleh bercantum.
Sewaktu baru dilahirkan dulu, ia kelihatan normal dan terbuka. Bagaimanapun, dia masih kencing dan kelihatan basah berwarna kuning seperti biasa pada lampinnya. Adakah bayi saya normal?
Anda boleh membawa bayi anda untuk pemeriksaan pakar sakit puan. Usah bimbang, selepas kelahiran doktor sudah melakukan pemeriksaan fizikal menyeluruh untuk memastikan bayi itu perempuan.
Anda juga ada menyatakan bibir terbabit tidak bercantum sebelum ini.
Keadaan ini jarang berlaku akibat kekurangan hormon dan tidak perlu risau. Rawatan juga mudah iaitu secara menyapu krim mengandungi bahan hormon estrogen dan bibir kemaluan bayi anda akan terbuka semula dalam masa beberapa minggu saja.
Dicatat oleh NRK di 3:41 PTG 1 ulasan:
Catatan Terbaru Catatan Lama Laman utama
Tip Elak  Tersedak Susu
7 tahun yang lalu
8 tahun yang lalu
Doktor Pakar di Malaysia
Menyusukan Bayi Bantu Kuruskan Badan
9 tahun yang lalu
Persatuan Penduduk Komuniti Suria Putrajaya
Alat Cegah Hamil (1)
bentuk muka bujur sirih (1)
cara buang bulu (2)
Datuk Dr Mashitah (1)
Dr Abdul Salam (6)
Dr Adilah Ahmat (154)
Dr Cyril Natarajan (1)
Dr Fatima Najla (2)
Dr Ismail Tambi (1)
dr mohd rushdan md noor (1)
Dr Mohd Shahir (1)
dr nor ashikin mokhtar (datuk) (2)
Dr Premitha Damodaran (1)
Dr Siti Annisa Nuhonni (1)
Dr Suhaimi Isa (4)
Dr Zulkifli Idrus (Prof) (1)
Eklampsia / Sawan Hamil (4)
Isteri Tidak Puas (3)
Kanser Faraj dan Vulva (1)
Kanser Pangkal Rahim (2)
minyak kelapa dara (3)
Pakar Sakit Puan (53)
petua dan khasiat (3)
Petua Untuk Seks (1)
Rahsia Awet Muda (1)
Rawatan Selepas Bersalin (1)
Sedut Lemak / Liposuction (1)
seks usia muda (1)
Sindrom Ovari Plcystic (1)
Impikan Wajah Bujur Sirih
Rawatan LVR Bantu Mengembalikan ‘Dara’
Risiko Penyakit Wanita Berumur
Pentingnya Kesihatan Pada Wanita
Senggugut Tak Semestinya Tidak Subur
Buang Tiub Fallopio Tak Ganggu Haid
Bibir Kemaluan Bayi Seolah-Olah Bercantum
Tema Tetingkap Gambar. Dikuasakan oleh Blogger.